राज्य स्तरीय सीनियर बेसबॉल स्पर्धा कटघोरा में 10 से शुरू होगी
बिलासपुर | छत्तीसगढ़ की सीनियर बेसबॉल टीम बनाने राज्य स्तरीय प्रतियोगिता 10 व 11 मार्च को कटघोरा में होगी। इसमें सभी जिले के सीनियर महिला व पुरुष प्रतिभागी भाग ले सकते हैं। छत्तीसगढ़ बेसबॉल की महासचिव मिताली घोष ने बताया कि भाग लेने वाली टीम को 10 मार्च को सुबह 10 बजे मेला ग्राउंड कटघोरा में अपनी उपस्थिति दर्ज करानी होगी। उन्हें अपने साथ आधार कार्ड, मार्कशीट की फोटो कॉपी और 3 रंगीन फोटो लाना होगा। इसके बाद छत्तीसगढ़ टीम का चयन किया जाएगा। इससे पहले प्री-नेशनल कोचिंग कैंप का आयोजन 17 से 21 मार्च तक राजनांदगांव में आयोजित होगी।
hin_Deva hin_Deva